Pat Garrett & Billy the Kid

for filmen med samme navn, se Pat Garrett & Billy the Kid (film)Pat Garrett & Billy the Kid er et soundtrackalbum utgitt av Bob Dylan i 1973, for Sam Peckinpah-filmen med samme navn. Dylan spilte selv i filmen, som «Alias». Albumet består for det meste av instrumentell musikk og er inspirert av filmen selv. En av Dylans mest kjente sanger og største hits, «Knockin' on Heaven's Door», finnes på dette albumet.

Albumet solgte til gull og nådde nummer 16 i USA og nummer 29 i Storbritannia.

Rollen i Pat Garrett and Billy the Kid
En gang i 1972 snakket Rudy Wurlitzer med Dylan om å bidra med musikk til Pat Garrett and Billy the Kid. Wurlitzer hadde skrevet filmens originale manus og var en gammel venn av Dylan.

«Rudy trengte en sang til filmen», fortalte Dylan i et intervju gjort i 1973. «Jeg hadde ingenting å gjøre akkurat da. Rudy sendte meg manuset. Jeg leste det og likte det. Senere så jeg filmene The Wild Bunch, Straw Dogs og Cable Hogue og likte dem. Den beste er Ride the High Country... Så skrev jeg «Billy» i full fart».

Senere var Dylan interessert i å bidra med mer enn bare «Billy». Dylan spurte Wurlitzer det var mulig å få en rolle i filmen, men Wurlitzer var ikke positiv til det. Rundt Thanksgiving Day reiste Dylan og kona hans til Durango, Mexico, hvor Sam Peckinpah filmet Pat Garret & Billy the Kid''. Dylan hadde alltid uttrykt interesse for meksikansk kultur, og han var mer enn villig til å ta turen.

Ifølge Kris Kristofferson og James Coburn – to av hovedrolleinnhaverne – var ikke Peckinpah særlig entusiastisk for Dylans deltagelse. Men etter at Dylan hadde spilt «Billy» og «Goodbye Holly», sa Peckinpah at Dylan måtte få en rolle og at Wurlitzer måtte finne noe som passet.

 Innspilling 
Mot slutten av filminnspillingen startet Dylan innspillingen i Columbia Records' studio i Mexico by, sammen med lokale meksikanske musikere og medlemmer av Kris Kristoffersons band.

Dylan strevde med innspillingen av «Billy». Han begynte å kutte ned på arrangementet, og til slutt var han bare backet av bassisten Terry Paul. Dette opptaket dukket opp på albumet som «Billy 4». Innspillingen holdt på til klokken fire om natta, men det kom ikke noe særlig brukbart materiale ut av det.

I mellomtiden ble Jerry Fielding hentet inn for å rettlede Dylan i arbeidet hans. Fielding hadde erfaring med filmmusikk, men hadde et veldig konservativt syn på populærmusikk. Dette var Dylan fullt klar over, men Dylan fulgte allikevel rådene til Fielding. Fielding hadde også hørt Dylans nye låt, «Goodbye Holly», som var skrevet til en spesiell scene i filmen. Fielding foreslo at Dylan droppet denne sangen og skrev en ny en, som skulle handle om Sherriff Bakers død. Alle unntatt Fielding likte den nye sangen, «Knockin' on Heaven's Door». Fielding ga opp og takket for seg. Dylan spilte inn den endelige versjonen av «Knockin' On Heaven's Door» i februar 1973, denne gangen på Warner Bros.' soundstage i Burbank, California.

 Outtakes 
Innspillingene i Mexico by ga to outtakes verdt å nevne: «Peco's Blues», en instrumental basert på den tradisjonelle «What Does The Deep Sea Say?» og sangen «Goodbye Holly». Begge sangene ble forkastet, men dukket opp på bootlegger etterhvert.

Under Burbank-innspillingene kom et par spontane innspillinger, blant annet en jam kalt «Sweet Amarillo» og en enkel, improvisert sang kalt «Rock Me Mama». Ingen av dem ble seriøst vurdert til soundtracket. Den siste ble skrevet og spilt inn som «Wagon Wheel» av roots rock-bandet Old Crow Medicine Show og senere av Against Me! og andre.

Sporliste
Alle sanger av Bob Dylan.

Side en
«Main Title Theme (Billy)»
«Cantina Theme (Workin' for the Law)»
«Billy 1»
«Bunkhouse Theme»
«River Theme»

Side to
«Turkey Chase»
«Knockin' on Heaven's Door»
«Final Theme»
«Billy 4»
«Billy 7»

 Personell 
 Bob Dylan – Rytmegitar
 Booker T. Jones – bass
 Bruce Langhorne – akustisk gitar
 Roger McGuinn – Gitar 
 Russ Kunkel – tamburin, bongo 
 Carol Hunter – 12-strengs gitar, vokalist 
 Donna Weiss – vokal
 Priscilla Jones – vokal
 Byron Berline – vokal, fiolin 
 Jolly Roger – banjo
 Terry Paul – bass, vokalist
 Jim Keltner – trommer
 Brenda Patterson – vokalist
 Carl Fortina – orgel
 Gary Foster – blokkfløyte, fløyte 
 Fred Katz – cello
 Ted Michel – Cello

 Referanser 

 Eksterne lenker   


Kategori:Musikkalbum fra 1973
Kategori:Bob Dylan-album